TACC วิ่งฉิว 3% โบรกเชียร์ “ซื้อ” เป้า 8.30 บ. ลุ้นกำไรไตรมาส 4/63 นิวไฮ
TACC วิ่งฉิว 3% โบรกเชียร์ “ซื้อ” เป้า 8.30 บ. ลุ้นกำไรไตรมาส 4/63 นิวไฮ
16 ก.พ. 2564

ผู้สื่อข่าวรายงานว่า ราคาหุ้น บริษัท ที.เอ.ซี. คอนซูเมอร์ จำกัด (มหาชน) หรือ TACC ณ เวลา 10.54 น. อยู่ที่ระดับ 7.70 บาท บวก 0.20 บาท หรือ 2.67% สูงสุดที่ระดับ 7.75 บาท ต่ำสุดที่ระดับ 7.60 บาท ด้วยมูลค่าการซื้อขาย 23.84 ล้านบาท

ด้าน บล.เคทีบีเอสที แนะนำ “ซื้อ” ราคาเป้าหมาย 8.30 บาท/หุ้น โดยประเมินกำไรสุทธิไตรมาส 4/63 ทำสถิติสูงสุดใหม่ที่ 51 ล้านบาท (เพิ่มขึ้น 20% จากปีก่อน, เพิ่มขึ้น 9% จากไตรมาสก่อน) จาก 1) Gross profit margin คาดทำสถิติสูงสุดใหม่ที่ 34.7% ปรับเพิ่มขึ้น +250 bps จากไตรมาสก่อน (ไตรมาส 3/63 = 32.2%, ไตรมาส 4/62 = 30.9%), 2) คาดรายได้รวมอยู่ที่ 398 ล้านบาท (เพิ่มขึ้น 0.2% จากปีก่อน, +15% จากไตรมาสก่อน) จากการขยายสาขา 7-11 ที่ปรับตัวเพิ่มขึ้น
โดยไตรมาส 4/63 คาด 7-11 ขยายสาขาเพิ่มขึ้นอีก +187 สาขาจากไตรมาสก่อน เป็น 12,412 (ไตรมาส 3/63 =  12,225 สาขา, ไตรมาส 4/62 = 11,712 สาขา) และ 3) การรับรู้ Project upsize strategy (แก้วใหญ่ 22 ออนซ์) ทั่วประเทศของเครื่องดื่ม All cafe เต็มไตรมาส
พร้อมกันนี้ ยังคงประมาณการกำไรสุทธิปี 2563 ที่ 188 ล้านบาท (+16% จากปีก่อน) และปี 2564 ที่ 233 ล้านบาท (+24% จากปีก่อน) ซึ่งยังไม่รวมดีล M&amp;A
ทั้งนี้ ราคาหุ้นปรับตัวขึ้นและ outperform SET +24% ในช่วง 1 เดือน จากความคลายกังวลคลายกังวลประเด็นการต่อสัญญา 7-11 ในปั้มน้ำมันกับ PTTOR และคาดการณ์กำไรไตรมาส 4/63 ทำสถิติสูงสุดใหม่ ปัจจุบันเทรดที่ PER ปี 2564 = 20 เท่า (-1SD below 5-yr average PER) ขณะที่กำไรปี 2563/64 จะยังคงเติบโตที่ +16%/+23% ตามการขยายตัวของสาขา 7-11